బెంగళూరు: ఓ చెరువు నుంచి భారీగా మంటలు, పొగలు ఎగసిపడ్డాయి. ఆకాశాన్ని తాకేంతగా వెలువడిన వీటిని చూసి స్థానికులు భయాందోళన చెందారు. కర్నాటక రాజధాని బెంగళూరులోని బెలెందుర్లో బుధవారం సాయంత్రం ఈఘటన జరిగింది. స్థానిక చెరువు నుంచి ఒక్కసారిగా మంటలు, పొగలు వ్యాపించడంతో ఏం జరుగుతుందో తెలియక అంతా ఆందోళన చెందారు.ఆ ప్రాంతమంతా కమ్మేసిన పొగతో వాహనదారులు ఇబ్బంది పడ్డారు. సమాచారం అందుకున్న ఫైర్ సిబ్బంది కూడా అక్కడకు చేరుకునేందుకు కష్టపడాల్సి వచ్చింది. కాలుష్యమే దీనికి కారణమని స్థానికులు చెబుతున్నారు. అయితే చెరువులో పేరుకుపోయిన గడ్డి, చెత్తకు మంటలు అంటుకోవడంతో అంత భారీగా తెల్లని పొగలు వెలువడ్డాయని, కాలుష్యమైతే నల్లటి పొగలు వ్యాపించేవని అధికారులు అంటున్నారు.
bengaluru: oo cheruvu nunchi bhariga mantalu, pogalu egasipaddaayi. aakaasaanni taakentagaa veluvadina veetini chusi sthaanikulu bhayandolana chendaaru. karnataka rajadhani bengaluruloni belendurlo budhavaaram saayantram eeghatana jarigindi. sthaanika cheruvu nunchi okkasariga mantalu, pogalu vyaapinchadamtho yem jarugutundo teliyaka antaa aandolana chendaaru.aa praantamantaa kammesina pogatho vaahanadaarulu ibbandi paddaaru. samacharam andukunna fire sibbandi kuudaa akkadaku cherukunenduku kashtapadalsi vachindi. kaalushyame deeniki kaaranamani sthaanikulu chebutunnaru. ayithe cheruvulo perukupoyina gaddi, chettaku mantalu antukovadamtho anta bhariga tellani pogalu veluvaddaayani, kaalushyamaite nallati pogalu vyaapinchaevani adhikaarulu antunnaru.